«Նախընտրական ժամանակահատւածները նորանկախ Հայաստանում միշտ էլ աչքի են ընկել ներքին լարւածութեան մեծացմամբ եւ, յատկապէս, կեղտոտ տեխնոլոգիաների կտրուկ ակտուալացմամբ: Քաղաքական պայքարը դառնում է աւելի թէժ, բայց քաղաքական ճամբարները ոչ բոլոր դրւագներում են կարողանում զերծ մնալ հակառակորդներին անխնա սեւացնելու, նրանց վրայ ցեխ շպրտելու գայթակղութիւնից` յուսալով, թէ կը կարողանան այդ կերպ մի քանի դիւիդենտ ճարել սեփական իմիջը դրական լոյսի մէջ ցուցանելու համար: